Кристин Юрукова
Камшиците

chitanka.info

Мъдрецът скитски

скитите съветвал

/според Херодот/:

Не тръгвайте

въоръжени вие

срещу робите,

камшикът само

в ръка ви стига —

езикът негов

им е свойски,

под него единствено

стъпките им ситнят,

нали под сянката му

вярна са израснали.

И тъй и станало —

робите въстанали

срещу желязото изострено

за техните гърди и вени,

но гърбове подложили

под волските жили

на камшиците —

да ги вкарат в пътя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.